BASES DE LA CONVOCATÒRIA DEL VICERECTORAT D'INVESTIGACIÓ (ESCOLA DE DOCTORAT) PER A LA MILLORA DE LA QUALITAT DELS PROGRAMES DE DOCTORAT DE LA UNIVERSITAT D'ALACANT EN 2022 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/24104)
  + [Valencià](/va/acuerdo/24579)






Selector de idioma

Leer

* [Español](/es/acuerdo/24026)
* [Valencià](/va/acuerdo/24282)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DE LA CONVOCATÒRIA DEL VICERECTORAT D'INVESTIGACIÓ (ESCOLA DE DOCTORAT) PER A LA MILLORA DE LA QUALITAT DELS PROGRAMES DE DOCTORAT DE LA UNIVERSITAT D'ALACANT EN 2022[Butlletí Oficial Universitat d'Alacant](/ca/Publicacion)
=====================================================================================================================================================================================================================================

Secretaria General

Butlletí Oficial Universitat d'Alacant





BASES DE LA CONVOCATÒRIA DEL VICERECTORAT D'INVESTIGACIÓ (ESCOLA DE DOCTORAT) PER A LA MILLORA DE LA QUALITAT DELS PROGRAMES DE DOCTORAT DE LA UNIVERSITAT D'ALACANT EN 2022

Data d'aprovació
:   13/04/2022

Data de publicació
:   27/04/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/24830)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/24116)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/24345)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DE LA CONVOCATÒRIA DEL VICERECTORAT D'INVESTIGACIÓ (ESCOLA DE DOCTORAT) PER A LA MILLORA DE LA QUALITAT DELS PROGRAMES DE DOCTORAT DE LA UNIVERSITAT D'ALACANT EN 2022&url=https://www.boua.ua.es/va/acuerdo/24448)

**Títol:** BASES DE LA CONVOCATÒRIA DEL VICERECTORAT D'INVESTIGACIÓ (ESCOLA DE DOCTORAT) PER A LA MILLORA DE LA QUALITAT DELS PROGRAMES DE DOCTORAT DE LA UNIVERSITAT D'ALACANT EN 2022

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 13 d'abril de 2022

BASES DE LA CONVOCATÒRIA DEL VICERECTORAT D'INVESTIGACIÓ (ESCOLA DE DOCTORAT) PER A LA MILLORA DE LA QUALITAT DELS PROGRAMES DE DOCTORAT DE LA UNIVERSITAT D'ALACANT EN 2022

1. Objecte

L'objecte de la present convocatòria és proporcionar ajudes als programes de doctorat de la Universitat d'Alacant amb la finalitat d'incidir anualment en la millora de la qualitat i en l'excel·lència d'aquests programes, al mateix temps que incrementar l'impacte social i la visibilitat internacional. Tot això, mitjançant el foment d'accions i d'activitats d'investigació, desenvolupades en el marc d'aquesta convocatòria i de les actuacions previstes en el programa de doctorat.

2. Instrucció

El Vicerectorat d'Investigació  serà el responsable d'establir els procediments adequats i donarà les instruccions necessàries per a la tramitació i gestió de la convocatòria.

3. Marc temporal

Les accions i activitats que es desenvolupen en el marc d'aquesta convocatòria hauran de realitzar-se  al llarg de l'any  2022.

4. Marc pressupostari

La quantia màxima destinada a finançar les ajudes d'aquest subprograma s'estima en 50.000 euros. Aquesta quantitat se troba consignada en el Capítol 2 de crèdits del pressupost de l'Escola de Doctorat (centre de despesa 7030, aplicació 99512C7973).  L'execució d'aquesta dotació està supeditada a la disponibilitat de liquiditat de la UA.

5. Termini de presentació de sol·licituds

El termini per a presentar sol·licituds s'iniciarà l'endemà de la publicació d'aquesta convocatòria en el BOUA i finalitzarà el 20/05/2022.

6. Destinataris/es

Podrán sol·licitar aquestes ajudes els coordinadors o coordinadores dels programes de doctorat de la Universitat d'Alacant. En el cas de programes de doctorat interuniversitaris no coordinats per la Universitat d'Alacant, a criteri del mateix programa, la sol·licitud podrà realizar-la el representant del programa en la Universitat d'Alacant.

D'acord amb l'estipulat en l'apartat "justificació de les ajudes" de la convocatòria de 2021, podran sol·licitar ajudes en la present convocatòria aquells programes de doctorat que, havent rebut ajuda en aquesta convocatòria, hagen aportat a l'EDUA l'informe justificatiu de les despeses realitzades, abans de la finalització del termini de sol·licituds.

Per a poder sol·licitar ajudes en la present convocatòria, i d'acord amb l'estipulat en l'apartat "justificació de les ajudes", aquells programes de doctorat que hagen obtingut ajuda econòmica en la convocatòria de l'any 2021 hauran d'haver aportat a l'EDUA informe justificatiu de les despeses realitzades, amb caràcter previ a la data de finalització del termini de sol·licituds.

7. Dotació

La distribució de fons es farà contemplant una part fixa i una part proporcional variable, d'acord amb els resultats del programa de doctorat referits a l'any anterior a la present convocatòria.

La part fixa serà de 400 €, si es tracta de programes propis de la Universitat d'Alacant o programes conjunts coordinats per la Universitat d'Alacant, o de 200 €, si es tracta de programes conjunts en els quals participa la Universitat d'Alacant, coordinats per una altra institució.

8. Sol·licituds i documentació a aportar

La sol·licitud es realitzarà a través de la instància genèrica que apareix en el mòdul "eAdministración"; (UACloud).  Només s'admetrà una sol·licitud per programa de doctorat.

Tota la documentació necesaria per a la valoració de la Comissió avaluadora serà aportada per l'EDUA, excepte en el cas contemplat en el punt 9, paràgraf segon de l'apartat "c" de la valoració dels resultats del programa de doctorat, que haurà de ser aportada per la Comissió Acadèmica.

9. Valoració dels resultats del programa de doctorat

La part variable a la qual fa referència l'apartat "Dotació" s'obtindrà del repartiment proporcional derivat de la puntuació obtinguda en l'aplicació dels següents criteris:

a) Un punt per cada estudiant matriculat o matriculada en la Universitat d'Alacant en el programa de doctorat que sol·licita l'ajuda a data 31 de desembre de 2021, sempre que no hagen transcorregut més de tres anys des de la data inicial de matrícula.

b) Dos punts per cada tesi defensada per cada estudiant de la Universitat d'Alacant en el programa de doctorat que sol·licita l'ajuda entre l'1 de gener i el 31 de desembre de 2021.

c) Tres punts addicionals per cada tesi defensada en el marc del programa de doctorat que sol·licita l'ajuda i que haja obtingut, entre l'1 de gener i el 31 de desembre de 2021, l'acreditació positiva de la valoració de publicacions derivades d'una tesi doctoral, a l'efecte de l'apartat III.3.5 del pla d'ordenació integral.

En el cas que  la tesi tinga un únic director o directora, i aquest o aquesta siga extern a la Universitat d'Alacant, haurà de presentar-se justificació de l'existència de, almenys, una publicació que complisca amb els mateixos requisits anteriorment esmentats.

d) Tres punts addicionals per cada tesi defensada per estudiant matriculat o matriculada en el programa de doctorat que sol·licita l'ajuda, entre l'1 de gener i el 31 de desembre de 2021, sota la modalitat de cotutela internacional; dos punts per esment internacional i dos punts per esment industrial.

10. Comissió avaluadora

Les sol·licituds seran avaluades per una Comissió composta pel Vicerector d'Investigació, qui la presidirà; la Secretària acadèmica de l'EDUA, que actuarà com a secretària; així com la Directora de l'EDUA, la Coordinadora de Qualitat de l'EDUA i la Directora del Secretariat de Recursos per a la Investigació, que actuaran com a vocals.

11. Resolució, notificació i publicació de les ajudes

En el termini màxim d'un mes, a comptar des de la data final del termini de presentació de sol·licituds, el Vicerector d'Investigació, vista la proposta formulada per la Comissió avaluadora, emetrà resolució de la concessió de les ajudes.

La resolució serà publicada en la [pàgina web de l'Escola de Doctorat](http://edua.ua.es/es/noticias-de-la-edua.html), servint de notificació als interessats, d'acord amb el que es preveu en l'article 40 i següents de la Llei 39/2015, d'1 d'octubre, del Procediment Administratiu Comú de les Administracions Públiques.

12. Destinació de les ajudes

En el marc descrit en l'objecte d'aquesta convocatòria, las ajudes obtingudes seran destinades a finançar activitats relacionades amb la millora de la qualitat del programa de doctorat, com ara: ajudes als doctorands i doctorandes per a assistència a esdeveniments de caràcter científic, ponències en congressos, etc., així com per a l'organització de conferències, seminaris, etc., por part del programa. En cap cas les ajudes podran destinar-se al pagament de retribucions a personal de la UA o a integrants del programa de doctorat corresponent, a finançar despeses d'impressió de tesis doctorals, despeses d'hostaleria derivats d'esdeveniments, o uns altres no relacionats amb l'objecte de les ajudes.

13. Abonament de les ajudes

La quantitat d'ajuda concedida serà ingressada en una aplicació pressupostària (orgànica) específica, que serà oberta pel Servei de Gestió Econòmica i Comptabilitat de la Universitat en el corresponent centre de despesa.

14. Justificació de les ajudes

Amb caràcter previ a l'inici de la següent convocatòria d'ajudes, el coordinador o coordinadora del programa de doctorat haurà de remetre a l'EDUA informe de les despeses realitzades, acompanyat d'una còpia de l'aplicació pressupostària a la qual es refereix el punt 13. La no presentació d'aquesta justificació en el termini màxim establit serà motiu d'exclusió en la següent convocatòria. Igualment, la realització de despeses no permeses en el marc de l'estipulat en la convocatòria podrà constituir motiu d'exclusió.

En el cas de no  haver-se gastat el total de la quantitat concedida, podrà sol·licitar-se de forma motivada, abans d'iniciar-se la següent convocatòria, la incorporació del romanent al següent exercici pressupostari. En cas contrari, l'EDUA sol·licitarà la devolució dels diners no gastats.

15. Interposició de recurs administratiu

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós-administratiu davant el jutjat del contenciós-administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 6.4 de la llei Orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la comissió de valoració podrà interposar-se el recurs d'alçada previst en l'article 121 de la Llei 39/2015, en el termini d'un mes comptat des de l'endemà al de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre-ho.

No es podrà presentar recurs davant aquelles resolucions o actes que, per establir un termini d'esmenes, reclamacions o al·legacions, no siguen definitives. Les resolucions que es produïsquen després d'aquest tràmit sí que seran susceptibles del recurs corresponent.

La rectora,

P.D. de signatura (Resolució Rectoral 22/12/2020)

El Vicerrector d'Investigació.

Juan Mora Pastor





[Carretera Sant Vicent del Raspeig s/n  
03895 Sant Vicent del Raspeig - Alacant  
 Tel. 02 843 6189 - Fax 91 317 2924](https://www.google.es/maps/@23.875465,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12737&trk=tyah&trkInfo=tarId%6N8763999669573%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)